Gennaro Gattuso mistenni jħalli lil Napoli fi tmiem l-istaġun b'possibbiltá li jingħaqad ma' Wolves Gennaro Gattuso jidher li se jitlaq lil Napoli dan is-sajf u Wolverhampton Wanderers qed jimmiraw li jiskbu s-servizzi tal-ex coach ta' AC Milan. Ir-relazzjoni bejn il-president ta' Napoli Aurelio De Laurentiis u l-coach Gennaro xejn ma tidher li hija waħda pożittiva u dan kollu qed jindika li Gattuso jista' jħalli t-tmun tal-club fis-sajf. Napoli ma kinux qed jitkellmu mal-media fl-aħħar ġimgħat iżda rapporti fl-Italja jissuġġerixxu li Gattuso diġá ddeċieda li jħalli lil Napoli wara staġun sħiħ fit-tmexxija tal-Partenopei. Gattuso għen lil Napoli jirbħu l-Coppa Italia fl-istaġun li għadda u huwa rrappurtat li għandu diversi offerti minn barra l-Italja qabel l-istaġun 2020-21. Huwa mifhum li Wolves offrew lill-coach mill-Calabria, opportunità fil-Premier League. Lazio qed jidhru bħala destinazzjoni possibbli wkoll, jekk il-president tal-Biancocelesti, Claudio Lotito, jiddeċiedi li jibdel il-coach fi tmiem l-istaġun.